Greitasis skaitymas - Vikipedija

# Greitasis skaitymas

### Straipsnis iš Vikipedijos, laisvosios enciklopedijos.

Greitasis skaitymas - skaitymo tipas, kurio metu tekstas suvokiamas didesniu ne įprastu greičiu. Tai gerai organizuoto proto, koncentruoto dėmesio ir treniruoto periferinio regėjimo savybė.

Skaitymo greitis priklauso nuo smegenų praleidžiamosios gebos. Jį lemia naujos informacijos kiekis. Klausos kanalo praleidžiamasis pajėgumas priimant informaciją yra tūkstančius kartų mažesnis už regėjimo kanalo pajėgumą. Todėl būtina apkrauti būtent produktyviausią suvokimo kanalą.

## [taisyti] Kliūtys

1. Skurdus žodynas - nežinomi žodžiai suvokiami iš konteksto, o tai stabdo žodžių tėkmę
2. Regresija — sugrįžimas prie jau perskaitytų žodžių
3. Pažodinis skaitymas — vienu žvilgsniu suvokiamas daugiausiai vienas žodis
4. Per ilgos akies fiksacijos — akiai stabtelėti ir fiksuoti žvilgsnį pakanka 1/4 sek., nors dažnai ties žodžiu ilgokai lūkuriuojama.

Asmeniui, norinčiam išmokti greitojo skaitymo, reikia įveikti tris uždavinius: pagreitinti skaitymą (suvokimą), pagerinti jo supratimą, pagerinti atsiminimą. Visko pasiekti iš karto neįmanoma. Pradžioje būtina didinti suvokimo greitį, atsisakant vidinės fonetizacijos.

### [taisyti] (Sub)vokalizacija

(Sub)vokalizacija — vidinis žodžių tarimas. Jo galima atsikratyti įvairiomis technikomis. Galima naudoti vieną iš šių technikų:

- Kasdien 20 min. skaitant tekstą, tyliai šnabždėti “vienas, du, trys, keturi, penki...” ir t. t. Stengtis suvokti turinį, netariant sau perskaityto teksto mintyse, o jį verčiant vaizdais, asociacijomis, prasminiais ryšiais.
- Skaityti grojant muzikai, ir stengiantis suvokti tekstą be vidinio tarimo.
- Skaityti, beldžiant tam tikru ritmu, vengiant vidinio vokalizavimo.

Taip treniruojantis pasirinktu būdu 2-3 sav., atsisakoma inercinio įpročio matomą tekstą versti garsu. Kartu turi būti lavinamas gebėjimas įsivaizduoti. Atsisakoma tokios informacijos apdirbimo sekos TEKSTAS - ĮGARSINIMAS - SUVOKIMAS. Tai reikia pakeisti algoritmu TEKSTAS - SUVOKIMAS arba TEKSTAS - VAIZDAS - suvokimas.

Suvokimas pradžioje be subvokalizacijos gali būti nedidelis. Tačiau reikia atskirti tris dalykus - teksto perskaitymą, jo suvokimą ir atsiminimą. Šiuo atveju treniruojamas skaitymas be vidinio tarimo kaip skaitymo technika. Įvaldžius ją, toliau treniruojamas jo supratimas, po to - atgaminimas (kitą dieną ar po tam tikro laiko). Atskiram etapui skiriama bent po savaitę.

### [taisyti] Indeferentiškumas tekstui

Jei tekstas neįdomus, skaitomas be susidomėjimo, intereso, tai stabdo tolsenį skaitymą.

### [taisyti] Antipatija autoriui, temai, turiniui

Dėl to kilęs stresas lėtina mąstymo procesus ar bent jau trukdo jiems funkcionuoti sklandžiai.

## [taisyti] Veiksmingo skaitymo sąlygos

1. Pažįstamas, įprastas šriftas - sava rašysena įskaitomesnė nei svetimas raštas, ranka rašytas tekstas skaitomas lėčiau nei spausdintas.
2. Optimalus šrifto dydis, tipas — per didelės ar mažos raidės, įmantrus raštas trukdo greitam suvokimui.
3. Aiški teksto struktūra — tinkama struktūrizacija palengvina prasminių vienetų suvokimą, lengvina jų prognozavimą (galima nujausti, kur baigiasi mintis ir kur ji prasideda).
4. Tarpai tarp eilučių — tinkamas atstumas leidžia lengvai susiorientuoti fokusuojant žvilgsnį į naują eilutę.
5. Trumpos eilutės — ilgos eilutės (> 80 ženklų) reikalauja atidumo, dėmesio ir susikaupimo.
6. Smalsumas, domėjimasis, interesas — įdomus tekstas yra tiesiog "ryjamas" akimis

## [taisyti] Greitojo skaitymo prielaidos

1. Nuolatiniai koncentracijos pratimai (10- 15 min.).
2. Dėmesio treniravimas. Greitasis skaitymas grįstas dėmesio, atminties ir koncentracijos metodika.
3. Nuovokumo, gebėjimo nuspėti, atspėti mintį, prognozuoti kalbėtojo žodžius, lavinimas.
4. Tinkamas akių darbas bei poilsis, jo kaita, bendra asmens sveikata, higiena.
5. Stengtis vienu akies žvilgsniu pamatyti kuo daugiau.
6. Periferinio regėjimo lavinimas.
7. Techinių priemonių naudojimas (tachistoskopas, frazeoskopas).
8. Suprastą tekstą versti vaizdais (nes pasąmonės kalba yra vaizdas).
9. Stengtis suvokti sakinio mintį. Nesigilinti į atskirus žodžius, o suvokti jų paskirtį ir vietą, išreiškiant mintį (lygiai taip pat ir klausant).

Reikia mokėti praleisti nereikalingas smulkmenas ir sekti teksto mintį. Klausant pavieniai žodžiai svarbūs tiek, kiek jie leidžia nuspėti mintį ir ją po to aiškiai suvokti. Lygiai taip pat turi būti elgiamasi ir skaitant. Kitaip gali atsitikti, kad per atskirus medžius nesimato miško = per didelį gilinimąsi į žodžius nesuvokiama prasmė.

1. Tekstą laikyti priešais akis 90 laipsnių kampu (naudoti knygos atramėlę).
2. Pasirūpinti tinkamu apšvietimu, skaityti prie dienos šviesos.
3. Treniruotis ! Gebėjimai ir įgūdžiai turi būti lavinami nuolatos. Periodiškas treniravimas yra būtinas.

## [taisyti] Regėjimo kampo didinimas

Periferinis regėjimas gali būti plečiamas įvairiai. Knygos puslapiai pieštuku padalinami dviem vertikaliais brūkšniais į tris dalis ir stengiamasi viena fiksacija apimti esančią teksto dalį. Po savaitės reguliaraus treniravimosi tekstas padalijamas į dvi dalis.

### [taisyti] Šultės lentelės

Periferiniam regėjimui plėsti tinka Šultės lentelės, pratimai atliekami 2-3 kartus per dieną. Žvilgsnis fiksuojamas į lentelės centrą, tada pakraštiniu regėjimu ieškomas vienetas, dvejetas ir t.t., skenuojant žvilgsniu aukštyn-žemyn. Stengiamasi sumažinti paieškos laiką iki 25 ir mažiau sekundžių.

Šultės lenteles galima rasti interneto svetainėse rusų kalba.

### [taisyti] Larry Foster metodika

Raidžių, skaitmenų stulpeliai (pagal Larį Fosterį). Vertikaliame lape atskiros raidės, skaičiai išdėstomos viena nuo kitos apie 5 mm atstumu tiek horizontaliai, tiek ir vertikaliai, kad iš jų susidarytų stačiakampis. Žiūrima į centre esančią raidę ir siekiama pamatyti greta esantį skaičių.

Žvilgsnis fiksuojamas, pvz., ties raide A, o skaitoma po vieną skaičių į kairę, po to į dešinę : A, 2, 9, 8, 3, 4, 7, 6, 2. Iš pradžių nepavyks "pamatyti", koks skaičius stovi trečias kairėje ar dešinėje nuo tam tikros raidės. Tada toliau einama eilute žemiau: R, 2, 4, 8, 9 ir t.t.

Pirmos treniruotės metu akies raumenys įsitempia, greitai nuvargsta. Tad pradžioje būtinos 30-60 sek., bet ne ilgiau treniruotės, tinkamas poilsis. Geriau pakartoti vėliau, po pertraukos kelis kartus per dieną.

    5  6  4  8  2   A   9  3  7    S    5  8  2  5

    7  2  5  8  2   R   4  9  2    N    2  5  3  1

    6  4  2  5  4   G   2  5  4    L    2  7  5  3

    5  6  4  8  2   T   9  3  7    D    5  8  2  5

    7  2  5  8  2   K   9  3  7    U    5  8  5  4

Po 1 savaitės žvilgsniu jau galima "eiti" ratu aplink kokią nors raidę, vardijant artimiausius skaičius, pradedant nuo viršaus ir laikrodžio rodykle einant žemyn: R, A, 9, 4, 2, G, 4, 2, 2, sukti antrą ratą, apimant per vieną skaičių nutolusius kitus simbolius.

     2   A   9

     2   R   4

     4   G   2

## [taisyti] Žiūrėkite taip pat

- Skaitymas, periferinė percepcija

## [taisyti] Nuorodos

Knygos apie greitąjį skaitymą (rusų k.), galima atsisiųsti online

- straipsniai apie GS(rusų kalba)
- Ištrauka (отрывок) iš knygos apie GS, rusų k.
- Šultės lentelės, treniruoklis
- Šultės lentelės

Rodomas puslapis "http://lt.wikipedia.org../../../g/r/e/Greitasis_skaitymas.html"

Kategorijos: Psichologija | Pedagogika

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Italiano
- 日本語
- Polski
- Shqip
- Türkçe